**Ministru kabineta rīkojuma**

**“Par K.Ozoliņu” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots pamatojoties uz Valsts civildienesta likuma 11.panta trešo daļu, jo ministrijas valsts sekretāra amatā pretendentu satiksmes ministrs ieceļ pēc apstiprināšanas Ministru kabinetā. |
| 2. | Pašreizējā situācija un problēmas | Satiksmes ministrijā no 2013.gada 1.marta ir vakants valsts sekretāra amats. 2013.gada 19.martā tika izsludināts konkurss uz valsts sekretāra amatu. Satiksmes ministrijas valsts sekretāra kandidāts tika izraudzīts atklātā konkursā, kurā pieteicās 5 pretendenti. Ar satiksmes ministra A.Matīsa 2013.gada 11.aprīļa rīkojumu Nr.01.2-03/95 „Par konkursa komisiju” tika izveidota konkursa komisija, kas veica pretendentu atlasi un izvērtēšanu trijās kārtās un saskaņā ar pretendentu vērtēšanas konkursa komisijas 2013.gada 16.maija lēmumu kā atbilstošāko kandidatūru Satiksmes ministrijas valsts sekretāra amatam rekomendēja satiksmes ministra padomnieku Kasparu Ozoliņu. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta rīkojuma projektā paredzēts apstiprināt Kaspara Ozoliņa kandidatūru Satiksmes ministrijas valsts sekretāra amatam. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka Ministru kabineta rīkojuma projekts attiecas uz tiešās pārvaldes iestādes darbības nodrošināšanu, tas neskar sabiedrību kopumā. |
| 7. | Cita informācija | Saskaņā ar Ministru kabineta 2013.gada 27.marta rīkojumu Nr.104 „Par K.Ozoliņa iecelšanu Ventspils ostas valdes locekļa amatā” K.Ozoliņš turpinās pildīt Ventspils ostas valdes locekļa amata pienākumus.Pēc apstiprināšanas Satiksmes ministrijas valsts sekretāra amatā K.Ozoliņš atstās satiksmes ministra padomnieka un VAS „Latvijas dzelzceļš” viceprezidenta amatu. |

 Anotācijas II – VII sadaļa uz projektu nav attiecināma.

Satiksmes ministrs A.Matīss

Vīza: Valsts sekretāra p.i. Dž.Innusa

10.06.2013 9:20

258

I.Turauska

67028250, Iveta.Turauska@sam.gov.lv